**ΟΔΗΓΙΕΣ ΚΑΙ ΔΙΚΑΙΟΛΟΓΗΤΙΚΑ ΑΝΑΠΛΗΡΩΤΩΝ**

Οι αναπληρωτές εκπαιδευτικοί **Γενικής Παιδείας και Ειδικής Αγωγής** οι οποίοι προσλήφθηκαν από το ΥΠΑΙΘ στο πλαίσιο της Ειδικής Πρόσκλησης θα παρουσιαστούν **Δευτέρα 1-2-2021 και Τρίτη 2-2-2021** στις σχολικές μονάδες προκειμένου να κάνουν πράξη ανάληψης.

### Προκειμένου να γίνει η αναγγελία πρόσληψης στο Πληροφοριακό Σύστημα «ΕΡΓΑΝΗ» του ΟΑΕΔ, θα πρέπει να συμπληρωθεί από τους εκπαιδευτικούς το συνημμένο Δελτίο Απογραφής Αναπληρωτή, και στη συνέχεια να το αποστείλουν έως σήμερα Δευτέρα 01-02-2021 και ώρα 11.00 στην ηλεκτρονική διεύθυνση: [mail@dide.mag.sch.gr](mailto:mail@dide.mag.sch.gr) και [pysde@dide.mag.sch.gr](file:///\\diskstation\PROSOPIKO%20FAKELOI\ΑΡΓΥΡH%20ΕΥΓΕΝΙΑ\2020-2021\ΕΙΔΙΚΗ%20ΠΡΟΣΚΛΗΣΗ%2005-11-20\pysde@dide.mag.sch.gr)

Την ημέρα παρουσίασης θα πρέπει να καταθέσουν το σύνολο των παρακάτω δικαιολογητικών στο σχολείο που θα παρουσιαστούν και να επικοινωνήσουν **άμεσα** με τη ΔΔΕ Μαγνησίας στα τηλ. 24210-44420, 24210-72702, 24210-47386

**ΔΙΚΑΙΟΛΟΓΗΤΙΚΑ**

1. Πρόσφατες ιατρικές βεβαιώσεις (από παθολόγο και ψυχίατρο, ιδιώτη ή δημοσίου Νοσοκομείου στις οποίες να πιστοποιείται η υγεία και η φυσική καταλληλότητα των υποψηφίων υπαλλήλων να ασκήσουν διδακτικά καθήκοντα.ΥΠΟΧΡΕΩΤΙΚΟ ΓΙΑ ΤΗΝ ΚΑΤΑΒΟΛΗ ΤΗΣ 1ης ΜΙΣΘΟΔΟΣΙΑΣ)
2. Πιστοποιητικό Στρατολογίας τύπου Α’ (για τους άντρες. Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της Υπηρεσίας μας)
3. Πράξη ανάληψης (παρέχεται από την Υπηρεσία)
4. Δήλωση τοποθέτησης (παρέχεται από την Υπηρεσία)
5. Υπεύθυνη δήλωση περί: μη άσκησης ποινικής δίωξης ή καταδίκης, μη άσκησης εμπoρείας κατ΄ επάγγελμα και μη ύπαρξης στο πρόσωπό τους των κωλυμάτων των άρθρων 8 και 9 του Ν. 3528/2007 (παρέχεται από την Υπηρεσία)
6. Φωτοαντίγραφο πτυχίου (σε περίπτωση ξενόγλωσσου πτυχίου και μετάφραση, ΔΟΑΤΑΠ και απολυτήριο ελληνικού Λυκείου)
7. Φωτοαντίγραφο μεταπτυχιακού ή διδακτορικού διπλώματος (σε περίπτωση ξενόγλωσσου μεταπτυχιακού ή διδακτορικού, απαιτείται, επίσημη μετάφραση, αναγνώριση του ΔΟΑΤΑΠ και αναλυτική βαθμολογία)
8. Σεμινάριο 400 ωρών (αν υπάρχει και μόνο σε περίπτωση πρόσληψης από τον επικουρικό πίνακα Ειδικής Αγωγής)
9. Πιστοποιητικό Παιδαγωγικής Επάρκειας (αντίγραφο)
10. Πιστοποιητικό οικογενειακής κατάστασης (μόνο για όσους έχουν τέκνα). Σε περίπτωση τέκνου σπουδάζοντος (άνω των 18 ετών και κάτω των 25 ετών) ή υπηρετούντος τη στρατιωτική θητεία του, απαιτούνται και οι αντίστοιχες βεβαιώσεις φοίτησης ή υπηρέτησης.
11. Φωτοαντίγραφα βεβαιώσεων προϋπηρεσίας για κάθε σχολικό έτος: ο/η εκπαιδευτικός συμπληρώνει τη σχετική αίτηση για αναγνώριση προϋπηρεσίας, σύμφωνα με τα φωτοαντίγραφα βεβαιώσεων προϋπηρεσίας που καταθέτει, για κάθε σχολικόέτος χωριστά από τις αντίστοιχες Διευθύνσεις (και όχι συγκεντρωτικά από το ΟΠΣΥΔ). Επισημαίνουμε ότι δεν θα προβαίνουμε στην αναγνώριση προϋπηρεσιών, χωρίς όλα τα απαραίτητα δικαιολογητικά σύμφωνα με τον Ν 4354/16-12-2015 αρ.11 και το υπ΄αρ. 169228/Ε2/12-10-2016(ΑΔΑ:67ΝΓ4653ΠΣ-9ΗΤ) έγγραφο του Υπουργείου Παιδείας Έρευνας και Θρησκευμάτων.
12. Αναλυτική κατάσταση ενσήμων (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ)
13. Φωτοαντίγραφο του ΑΦΜ ή Εκκαθαριστικό της Εφορίας
14. Φωτοαντίγραφο Α.Μ.Κ.Α – ΑΜ/ΙΚΑ
15. Φωτοαντίγραφο της πρώτης σελίδας του βιβλιαρίου της ΕΘΝΙΚΗΣ τράπεζας όπου θα αναγράφεται καθαρά το ΙΒΑΝ με πρώτο δικαιούχο τον/την αναπληρωτή/τρια εκπαιδευτικό
16. 2 φωτοαντίγραφα του Δελτίου Αστυνομικής Ταυτότητας

**ΠΡΟΣΟΧΗ**

Παρακαλούμε να παρακολουθείτε την ιστοσελίδα της ΔΔΕ Μαγνησίας για τις επόμενες ανακοινώσεις

Όσοι αναπληρωτές **ΔΕΝ** αποδέχονται την πρόσληψη να αποστείλουν σχετική Υπεύθυνη Δήλωση μη αποδοχής στην ηλεκτρονική διεύθυνση : [mail@dide.mag.sch.gr](mailto:mail@dide.mag.sch.gr) και [**pysde@dide.mag.sch.gr**](file:///\\diskstation\PROSOPIKO%20FAKELOI\ΑΡΓΥΡH%20ΕΥΓΕΝΙΑ\2020-2021\ΕΙΔΙΚΗ%20ΠΡΟΣΚΛΗΣΗ%2005-11-20\pysde@dide.mag.sch.gr)